# A &ksame; kézikönyve

Nicholas
Robbins

    logik9000@home.com

Tamás
Szántó
Magyar fordítás

    tszanto@mol.hu

2000
Nicholas Robbins
&FDLNotice;
2001-03-24
0.05.10

A &ksame; egy kedves kis ügyességi játék, mellyel el lehet játszani 3 percig vagy akár 6 napig is (egyfolytában!).

KDE
kdegames
ksame

## Bevezetés

A &ksame; egy egyszerű ügyességi játék. Csak egy személy játszhatja, ezért csak egy győztes lehet :-) A játék célja a lehető legmagasabb pontszám elérése. A játék ötletét a SameGame-től vettük, mely igazán csak a Macintoshokon terjedt el.

1997-ben Stephan Kulow és Marcus Kreutzberger készített egy Probiere (német szójáték!) nevű játékot, ez volt az első próbálkozásuk X11-alapú program írására. Úgy döntöttek, hogy érdemes lenne a programot átírni KDE alá, és rövidesen megszületett a &ksame;.

## A program kezelése

A játék célja nagyon egyszerű. Meg kell szabadulni a pályán található összes golyótól. ;-)

Ha kettő vagy több golyó érintkezik egymással, akkor a csoportra kattintva el lehet őket távolítani. Az eltüntetettek fölötti golyók ilyenkor lejjebb esnek. Ha egy oszlop mentén nem marad golyó, akkor az attól jobbra eső összes golyó elcsúszik balra.

A pontszámot a következő módon tudja kiszámolni:

Vonjon ki kettőt az eltüntetett golyók számából, majd a kapott értéket emelje négyzetre.

Így például 7 golyó eltüntetéséért 25 pont jár (7 mínusz 2 = 5, 5 a négyzeten pedig 25). 8 golyó eltüntetése esetén 36 pontot kap (8 mínusz 2 = 6, 6 négyzete 36).

Ez azt jelenti, hogy érdemes minél több golyóból álló sort kirakni, mert akkor a kapott pontszám jelentősen nagyobb lesz. A játék akkor ér véget, ha már nem lehet több golyócsoportot levenni a tábláról.

A játék végén a program a táblán maradt golyók számával arányos módon csökkenti az elért eredményt. 1000 pont jutalmat kap, ha egyetlen golyó sem maradt.

### A program egyéb jellemzői

A &ksame;-mel például kellemes módon el lehet ütni azt az 5 percet, amíg elkészül egy program fordítása.

Persze ez az utóbbi nem kötelező...

## A parancsok felsorolása

### A program főablaka

Itt látható a játéktér a golyókkal, alatta egy állapotsor, felette a menüsor.

#### A Játék menü

Ctrl N Játék Új

  Elkezd egy új játékot.

Ctrl H Játék A legjobb eredmények...

  Megjeleníti a dicsőségtáblát

Ctrl Q Játék Kilépés

  Kilépés a programból

#### A Szerkesztés menü

Ctrl Z Szerkesztés Visszavonás

  Visszavonja a legutóbbi lépést.

#### A Beállítások menü

Beállítások Véletlenszerű elrendezés

  Egyelőre nincs hatása. Hagyja bekapcsolva, különben megjelenhet egy üres ablak.

#### A Segítség menü

F1 Segítség Tartalom

  Elindítja a KDE Segítség rendszert és rááll ennek a dokumentumnak az első oldalára.

Shift F1 Segítség Mi ez?

  Ennek hatására az egérmutató alakja egy nyíl és egy kérdőjel kombinációjává változik. Ha ilyenkor a program ablakán belül rákattint egy objektumra, akkor megnyílik egy kis ablak, benne az objektum funkciójának rövid leírásával (ha tartozik hozzá leírás).

Segítség Hibabejelentés

  Ha hibát talált a programban vagy eredeti továbbfejlesztési ötlete támadt, kattintson erre a menüpontra. Az összeállított üzenet el fog jutni a program szerzőihez és karbantartóihoz.

Segítség A KSame névjegye

  Megjeleníti a program verziószámát és szerzőinek nevét.

Segítség A KDE névjegye

  Megjeleníti a KDE verziószámát és még néhány más jellemzőjét.

## Köszönetnyilvánítások és a licencegyezmény

&ksame;

Program copyright: Marcus Kreutzberger (kreutzbe@informatik.mu-luebeck.de), 1997.

Hozzájárult még:

- Stephan Kulow

Documentation copyright: Nicholas R. Robbins (logik9000@home.com), 2000.

Magyar fordítás: Szántó Tamás tszanto@mol.hu

&underFDL;

&underGPL;

## Telepítés

### A &ksame; megszerzése

A &ksame; a KDE projekt (http://www.kde.org) része, a kdegames csomagban található, mely letölthető innen: ftp://ftp.kde.org/pub/kde/, a KDE projekt központi FTP-kiszolgálójáról.

### Követelmények

A &ksame; használatához szükség van a KDE 2.0-s vagy annál újabb változatára (elég a kdelibs csomag, másra nincs szükség).

### Lefordítás és telepítés

A program lefordításához és telepítéséhez az alábbi parancsokat kell kiadni a kdegames forráscsomag alapkönyvtárában:

    % ./configure
    % make
    % make install

A &ksame; fordítási szkriptjei az autoconf és az automake segítségével készültek, ezért nem igényelnek kézi beállítást. A felmerült problémák leírását küldje el a KDE levelezőlistákra.

&documentation.index;