# A &pixie; kézikönyve

Jon
Fox

    jon.fox@bigfoot.com

Tamás
Szántó
Magyar fordítás

    tszanto@mol.hu

2001
Jon Fox
&FDLNotice;
2001-05-07
0.1.00

Ez a dokumentum a &pixie;, a &kde; képfeldolgozó program 1.0-ás verziójának leírását tartalmazza.

KDE
kép
nézegetőprogram
grafika

## Bevezetés

Egy felvétel a &pixie;-ről: Képernyőfelvétel

A &pixie; egy &kde;-alapú képszerkesztő program. Jól használható képek gyors, egyszerű megtekintéséhez és szerkesztéséhez, de alkalmas nagy számú kép könnyű áttekintéséhez (mint egy képalbumban). Több mint harmincféle effektust és szűrőt lehet a szerkesztett képre alkalmazni, és több színszerkesztési mód (a kép egészére és csak egy-egy színre vonatkozóan) választható. A webkészítők különösen hasznos találják majd az animált GIF képek és az átlátszóság támogatását. A gyakran használt könyvtárakhoz gyorsan hozzá lehet férni a "Gyorslista" használatával (ez egyfajta könyvjelző-létrehozási lehetőség).

## A kezdeti lépések

A többi &kde; alkalmazáshoz hasonlóan a &pixie; is több módon indítható:

- parancsértelmezőből

- a &kde; menüből, vagy

- a &kde; húzd-és-ejtsd lehetőségének segítségével.

Mindhárom lehetőségre kitérünk a következő részekben.

### A program indítása

A program indulása után megjelenik a képet tartalmazó főablak, benne a Pixie emblémával és egy rövid kezdési útmutatóval:

A kép ablak A Kép ablak

Új megjelenítési és szerkesztési ablak előhívásához (menükkel együtt) kattintson a jobb egérgombbal a Kép ablakban. A kézikönyv további fejezeteiben ismertetjük majd az ablakban megjelenő elemeket:

Nézegetés/Szerkesztés
Így néz ki az ablak

A nézegetési és szerkesztési ablak (más &kde; alkalmazásoktól eltérően) nem a program főablaka. Ha egy ilyen ablakban a jobb felső sarokban található ablakbezárási gombra kattint, akkor a program még nem fog bezáródni. A Kép ablak a program logikai középpontja, tehát a program futása akkor ér véget, ha ezt bezárja.

### Húzd-és-ejtsd

A &pixie; támogatja a &kde; 'húzd-és-ejtsd' lehetőségeit. A munkaasztalról, a &konqueror; fájl- és webböngészőből át lehet húzni a kívánt fájlt a program ablakára. A &konqueror;ban megnyitott FTP könyvtárak tartalma is áthúzható!

### Parancssorban megadható paraméterek

A &pixie; a szokásos módokon, a &kde; menüből, munkaasztali ikonról vagy egy parancsértelmező ablakból indítható. Ez utóbbi esetben az alábbi parancssori paraméterek használhatók.

#### Fájl megadása

Egy fájl neve vagy teljes elérési útja megadása esetén a program közvetlenül elindulás után megnyitja a megadott fájlt. Az alábbi példában a parancssorban megadott kutyás képet nyitja meg a program:

    % pixie ./docs/kutyus.png

Ha a megadott fájl nem létezik, akkor automatikusan létrejön egy új, üres képfájl a beírt névvel.

#### Az interneten található fájl szerkesztése

A &pixie; közvetlenül az internetről is tud fájlokat megnyitni, ha létre van az internetes kapcsolat. Az alábbi példában a &kde; honlapján található embléma képét nyitjuk meg:

    % pixie http://www.kde.org/img/full_logo.jpg

#### További parancssori paraméterek

Az alábbi parancssori paramétereket lehet használni:

`pixie` `--help`

  kilistázza a legfontosabb parancssori paramétereket

`pixie` `--help-qt`

  kilistázza a Qt-vel kapcsolatos parancssori paramétereket

`pixie` `--help-kde`

  kilistázza a &kde;-beli megjelenítéssel kapcsolatos parancssori paramétereket

`pixie` `--help-all`

  kilistázza a &pixie; parancssorban megadható paramétereit

`pixie` `--version`

  Kiírja a &Qt;, a &kde; és a &pixie; verziószámát.

`pixie` `-v`

  Ugyanaz a hatása, mint a `--version` paraméternek.

### Billentyűparancsok

A &pixie;-ben az alábbi billentyűparancsok használhatók.

Mint a &kde;-alapú alkalmazásoknál általában, itt is könnyen meg lehet változtatni a billentyűparancsokat a Beállítások menüpont Kinézet nevű almenüjében.

Billentyűparancs | Művelet
--- | ---
&Ctrl;O | Megnyit egy képfájlt, és a képet megjeleníti egy új ablakban.
&Ctrl;S | A fájl mentése a lemezre.
&Ctrl;P | A kép kinyomtatása.
&Ctrl;A | Kijelöli a megjelenítési/szerkesztési ablak listájában az összes elemet
&Ctrl;C | A kijelölt képrészt a vágólapra másolja.
&Ctrl;V | Beilleszti a vágólapon található kép kijelölt részét.

## Az eszköztár és a menüpontok

### A Nézegető/Szerkesztő eszköztár

A Nézegető/Szerkesztő eszköztárban az alábbi gombok találhatók:

Képfájlok megnyitása, elmentése és kinyomtatása

A listában következő kép betöltése a Kép ablakba.

A kép utolsó elmentett állapotának visszatöltése

Másolás és beillesztés

A képélesség és a fényesség módosítása

A kép nagyítása, tükrözése

Új példány készítése a Kép ablakról

### A Fájl menü

Fájl Képernyőfelvétel készítése...

  Pillanatfelvétel készítése egyetlen alkalmazásról vagy akár az egész munkaasztalról.

  Így néz ki az ablak
  Így néz ki az ablak

  Ebben a párbeszédablakban az is megadható, hogy a felvétel elkészítése előtt a program elrejtse az összes saját ablakát. Ha sikerült elkészíteni a felvételt, akkor az eredmény rögtön megtekinthető a &pixie;-ben.

Fájl Diavetítés...

  Diabemutatót indít a pillanatnyilag megnyitott képekből. A menüpontra kattintva megnyílik egy párbeszédablak, ahol meg lehet adni a képváltások között eltelt időt, és hogy a bemutató végtelenített legyen-e (az utolsó után ismét az első kép jöjjön).

  A bemutató elindítása után, ha visszatért a Fájl menübe, a menüpont megváltozik, új neve A bemutató leállítása lesz.

Ctrl O Fájl Megnyitás

  Itt lehet megnyitni egy fájlt. Megnyílik egy fájlválasztó ablak, melyben végig lehet lépkedni az egész fájlrendszeren, és kattintással ki lehet választani a kívánt fájlt.

  A fájlmegnyitási ablak olyan, mint egy kicsinyített fájlkezelő. A középső ablakban egy könyvtárbejegyzésre kattintva megnyílik a könyvtár, megjelenik annak tartalma. A névbeviteli mezőbe közvetlenül, kattintgatás nélkül beírható a kívánt fájl neve. Ha a szélső nyílgombra kattint, akkor egy kombinált listából kiválaszthatók a legutóbb használt könyvtárnevek.

  Fájlmegnyitási párbeszédablak
  Fájlmegnyitási párbeszédablak

  A névmező alatt található fájltípuslistában beírható, vagy az előre definiált ill. legutóbb használt típusok közül kiválasztható a kívánt fájltípus. A középső listaablakban csak az itt kiválasztott kiterjesztésű fájlok lesznek láthatók.

  Ha például a `*.png` fájltípust választotta ki, akkor csak a .png kiterjesztésű fájlok lesznek láthatóak.

  A fájlmegnyitási ablak eszköztárában található egy balra és egy jobbra mutató nyíl, ezekkel a legutóbb használt könyvtárakat lehet előhívni; továbbá egy felfelé mutató nyíl is, ezzel a fastruktúrában lehet eggyel feljebbi szintre lépni.

  A házikót ábrázoló gomb megnyomásával lehet a saját könyvtárba váltani.

  Azzal a gombbal, amely két, forgásirányú nyilat ábrázol, az aktuális könyvtár nézetét lehet felfrissíteni, hogy az újonnan létrehozott fájlok megjelenjenek ill. a töröltek eltűnjenek.

  A könyvjelző-gombbal új könyvjelzőt lehet létrehozni az aktuális könyvtárhoz, ill. rá lehet ugrani egy korábban megjelzett helyre.

  Végül az eszköztáron található egy kombinált lista, melyből közvetlenül kiválasztható néhány gyakran használt könyvtárnév.

  Továbbá létezik egy Megnyitás nyomógomb a Nézegetés/Szerkesztés ablak eszköztárán, ugyanezzel a funkcióval.

Ctrl S Fájl Mentés

  Elmenti az aktuális képet. Ha a képről már készült mentés, akkor a program megerősítés kérése nélkül felülírja a fájl korábbi tartalmát.

  Ha a képről korábban még nem készült mentés, akkor automatikusan megnyílik a "Mentés másként..." párbeszédablak.

  Ugyanezt lehet elérni a Mentés gombbal, mely a Nézegető/Szerkesztő ablak eszköztárán található.

Fájl Mentés másként

  Lehetővé teszi a fájl más néven való elmentését. Az új nevet a fájlkezelési párbeszédablakban lehet megadni, hasonló módon, mint ahogy a Megnyitás részben leírtuk.

Fájl Nyomtatás...

  Megnyitja a nyomtatási párbeszédablakot, melyben megadható, hogy hová, mit, hogyan kell kinyomtatni, és hogy színes vagy szürkeárnyalatos legyen a nyomtatás.A felhasználó választhat a standard `lp`-s, a fájlba, ill. egy megadott parancson keresztüli nyomtatás között. Az is megadható, hogy az egész dokumentumot vagy csak annak bizonyos oldalait szeretné kinyomtatni.

  Ugyanez a funkció elérhető a Nyomtatás gombbal is, mely a Nézegetés/Szerkesztés ablak eszköztárán található.

Fájl Szerkesztés

  Bezárja a programot.

### Szerkesztés menü: alapműveletek

Ctrl C Szerkesztés Másolás

  A kijelölt képrészt a KDE vágólapra másolja, ahonnan aztán bárhová beilleszthető. A vágólap a KDE egyik standard kommunikációs lehetősége, könnyű adatcserét tesz lehetővé az alkalmazások között.

  Ugyanez a funkció a Másolás gombbal is elérhető, mely a Nézegetés/Szerkesztés ablak eszköztárán található.

Ctrl V Szerkesztés Beillesztés

  Beilleszti avágólap tartalmát a kurzorpozíciónál.A vágólap a KDE egyik standard szolgáltatása, egyszerű adatcserét tesz lehetővé alkalmazások között.

  Ugyanez a funkció a Beillesztés gombbal is elérhető, mely a Nézegetés/Szerkesztés ablak eszköztárán található.

Ctrl A Szerkesztés Minden kijelölése

  Kijelöli az összes fájlt a Nézegetési/Szerkesztési ablakban.

Szerkesztés A kijelölések megszüntetése

  Ennek hatására az összes kijelölés megszűnik a Nézegetés/Szerkesztés listában.

### A Szerkesztés menü: szerkesztési műveletek

Szerkesztés Levágás

  Levágja a képnek azokat a részeit, melyek nincsenek kijelölve. Az egér segítségével jelöljön ki egy területet a Kép ablakban. Lépjen át a Nézegetés/Szerkesztés ablakba, válassza a Szerkesztés Levágás menüpontot a fölösleges részek leválasztásához. A kapott kép ezután elmenthető a Mentés másként... menüponttal.

Szerkesztés Nagyítás...

  Ezzel a paranccsal tetszőleges méretre nagyítható/kicsinyíthető a kép. A Nagyítás... választása esetén megnyílik a Képméret párbeszédablak, melyben pontosan megadható a kép mérete:

  Képméret párbeszédablak
  Képméret párbeszédablak

  A művelet során a program nem vág le semmit a képből, hanem rugalmasan 'zsugorítja' ill. nyújtja azt. Ha azt szeretné, hogy a kép megőrizze az oldalarányát, ne torzuljon, akkár számolja ki a kiindulási kép oldalarányát, és úgy adja meg az új méreteket, hogy az arány ne változzon. Tehát először a Képméret párbeszédablakban olvassa le a kiindulási méreteket, ossza el a magasságot a szélességgel, és ha rögzítette az új szélességet vagy magasságot, akkor a másik méretet az előbbi aránnyal beszorozva számolja ki.

  Például a fenti Képméret párbeszédablakban:

  szélesség / magasság = 800 / 600. Ha meg szeretné őrizni az oldalarányokat a szélesség 500 pontra csökkentése közben - 500 osztva (800/600)-zal = 375-re kell állítani a szélességet (az új arány 500 / 375 lesz).

  Ennél egyszerűbben is lehet nagyítani és kicsinyíteni a Nagyítás 10%-kal és Kicsinyítés 10%-kal menüpontokkal.

  A kép nagyítása ill. kicsinyítése az egérrel is elvégezhető: fogja meg a kép jobb alsó sarkát, húzza el azt a kívánt mértékben, majd mentse el a végeredményt.

Szerkesztés Nagyítás 10%-kal

  Megnöveli a kép mindkét méretét 10%-kal. Hasonló a Nagyítás... parancshoz, de itt a művelet egy lépésben elvégezhető, mert a nagyítási arány állandó.

  Ugyanez a funkció a 10%-kal nagyobb nyomógombbal is elérhető, mely a Nézegetés/Szerkesztés ablak eszköztárán található.

Szerkesztés Kicsinyítés 10%-kal

  Lecsökkenti a kép mindkét méretét 10%-kal. Hasonló a Nagyítás... parancshoz, de itt a művelet egy lépésben elvégezhető, mert a kicsinyítési arány állandó.

  Létezik egy Kicsinyítés 10%-kal gomb is a Nézegetési/Szerkesztsi ablak eszköztárában.

> Szerkesztés Dupla méret

  Megnöveli a kép mindkét méretét 100%-kal. Hasonló a Nagyítás parancshoz, de itt a művelet egy lépésben elvégezhető, mert a nagyítási arány állandó (100%).

Szerkesztés Fele méret

  Lecsökkenti a kép mindkét méretét 50%-kal. Hasonló a Nagyítás... parancshoz, de itt a művelet egy lépésben elvégezhető, mert a kicsinyítési arány állandó.

Szerkesztés Tükrözés vízszintesen

  A parancs hatására a kép a függőleges középvonalra tükröződik.

  Létezik egy Tükrözés vízszintesen gomb is a Nézegetési/Szerkesztési ablak eszköztárában.

Szerkesztés Tükrözés függőlegesen

  A parancs hatására a kép a vízszintes középvonalra tükröződik.

  Létezik egy Tükrözés függőlegesen gomb is a Nézegetési/Szerkesztési ablak eszköztárában.

Szerkesztés Jobbra forgatás 45 fokkal

  Jobbra forgatja a képet 45 fokkal.

Szerkesztés Invertálás

  A parancs hatására a kép összes színe inverzre változik, hasonlóan egy színes film negatívjához.

### A Testreszabás menü

Ez majd csak a &pixie; egyik későbbi változatában lesz használható.

### Az Ablakok menü

#### A gyorsnézeti ablak

Ablakok Gyorsnézet

  Az Áttekintő nézet segítségével könnyen kezelhetővé válnak a nagy képhalmazok is. A &pixie; a képfájlokat képes áttekintő nézetben megjeleníteni, hogy nagy számú kép is egy pillantással áttekinthető legyen.

  Az alábbi képen a Betekintő nézet kezelőablaka látható:

  Betekintő képek
  Gyorsnézeti ablak

#### A gyorsnézeti ablak eszköztára

Az eszköztár tartalma:

A Beállítások menü (lásd alább)

Fájlkezelési gombok, hogy könnyen a szülő- vagy a saját könyvtárba lehessen jutni

Újratöltés gomb a könyvtár tartalmának frissítéséhez

Ikonnézet létrehozása gomb az aktuális könyvtárban található képek gyorsnézeti ikonjainak előállításához

Az Új ablak gomb, mellyel egy új másolatot lehet létrehozni az aktuális gyorsnézeti ablakból

A betekintő nézet létrehozásának félbeszakítása. Akkor jöhet jól, ha kiderül, hogy a vártnál több kép található egy könyvtárban, és a betekintő képek létrehozása túl sokáig tart.

#### A gyorsnézet beállításai menü

Ha több betekintési ablak van nyitva, akkor közöttük húzd-és-ejtsd módszerrel képeket lehet mozgatni.

Ahogy fent is látható, a betekintő nézet első megnyitásakor csak egyszerű lista jelenik meg, kicsinyített képek nélkül. Így gyorsabban lehet a fájlstruktúrában navigálni. Ha már kiválasztotta azt a könyvtárat, amelyet betekintő módban szeretne megjeleníteni, kattintson a

Ebben az ablakban csak egy menü található: a Beállítások menügomb az eszköztáron található.

Beállítások Rendezés

  Ezzel lehet az ikonokat növekvő vagy csökkenő sorrendbe állítani a fájlnév, a méret vagy a dátum alapján.

Beállítások A gyorsnézeti kép mérete

  E parancs hatására a betekintő képek három méretben jelennek meg, növekvő vagy csökkenő sorrendben, fájlnév, méret vagy dátum szerint. A betekintő képeket a betekintő nézet eszköztárán található gombbal kell a kívánt méretekben létrehozni. A betekintő nézet képei megmaradnak, tehát ha egyszer létrehozta a könyvtárban a szükséges betekintő képeket, akkor azok a gép újraindítása után is ott lesznek. Csak akkor kell a nézetet újragenerálni, ha új képeket ad a könyvtárhoz.

Beállítások Csak képeknél és mappáknál

  Ennek hatására csak a képfájlok és a könyvtárok maradnak láthatók a Gyorsnézet ablak jobb oldali részében. Ez akkor jöhet jól, ha egy könyvtárban vegyesen találhatók képfájlok és más dokumentumok, de csak a képfájlokat szeretné megtekinteni.

#### A gyorsnézet használata

Ha egynél több gyorsnézeti ablakot nyit meg az Új ablak gomb segítségével az Ikonnézegető eszköztáron, akkor közöttük húzd-és-ejtsd módszerrel adatokat lehet átvinni.

Az ablak bal oldalán látható a Fastruktúra-nézet, lehetővé téve egy könyvtár kiválasztását a fastruktúrából anélkül, hogy a böngészési ablakban végig kelljen kattintgatni minden egyes odáig vezető szinten.

A könyvtárfa tetején választani lehet az alapértelmezett fastruktúra-nézet és a "Gyorslista" között.

A betekintő nézet bal alsó sarkában található egy előnézeti ablak. Kattintson "Az előnézet engedélyezése" gombra a teljes kép megjelenítéséhez még a főablakba történő betöltés előtt. Egy kattintásra az előnézeti ablakban jelenik meg a kép, dupla kattintásra betöltődik a főablakba.

A betekintő nézet jobb oldali részén egy böngészőablak látható. Itt lehet elvégezni a fájlkezelési műveleteket, pl. könyvtárak kijelölését, másolást, mozgatást, átnevezést, húzd-és-ejtsd módszerrel vagy a menükön keresztül. A &pixie; zökkenőmentesen együtt tud működni a &kde; fájlkezelőjével, a &konqueror;ral. Például a &pixie; fastruktúra-nézetében fogja meg az egyik képfájlt, és húzza át azt a &konqueror; fájlkezelőbe, a kívánt könyvtárba.

#### A &pixie; gyorslistája

A jobb egérgombbal érhető el a betekintő nézetből a gyorslista, lehetővé téve a kijelölt képek közvetlen átmásolását a leggyakrabban használt könyvtárak egyikébe. A jobb gombbal a fájlok átnevezhetők és törölhetők is, és a tulajdonságaik is megjeleníthetők.

Ahogy a felvételen látható, a Betekintő nézet ablak bal felső sarkában található egy fül, ahol kiválasztható a Gyorslista-nézet. Ennek hatására a megjelenés módja fastruktúra helyett az albbi lesz:

Gyorslista
Gyorslista

Sok felhasználó, például azok, akik weboldalak szerkesztésével foglalkoznak, sok képpel kénytelenek dolgozni. A gyorslista használata ezt lényegesen leegyszerűsíti, mert a gyakran használt mappákban a másolási és mozgatási műveletek, a könyvtárváltások gyorsan elvégezhetők.

Bármely mappa felvehető a gyorslistába. Ennek eléréséhez kattintson a jobb egérgombbal a mappára, válassza a Hozzáadás a gyorslista-csoporthoz bejegyzést. A megjelenő párbeszédablakban kell nevet adni a bejegyzésnek. Alapértelmezésként a gyorslistabeli név ugyanaz lesz, mint a mappanév, de bármilyen név megadható: minden karakter használható, még a szóköz is.

Ha ezzel elkészült, akkor már könnyen átmásolhat vagy átmozgathat fájlokat a húzd-és-ejtsd módszerrel akár a &pixie;ből, akár a &konqueror; fájlböngészőből. A gyorslista úgy is elérhető, ha egy fájlra rákattint a jobb egérgombbal:

A gyorslista segítségével egy kattintással elérhető pl. az Ön fő weboldala, vagy azok a könyvtárak, ahová a képeket tenni szokta. A saját könyvtár mindig automatikusan bekerül a gyorslistába.

Ha egy könyvtár már szerepel a gyorslistában, akkor könnyen lehet abba fájlokat másolni vagy mozgatni, a fájlbejegyzésnek a listaelemre való ráejtésével. Ha rákattint egy listaelemre, akkor a program átvált az annak megfelelő könyvtárba.

#### A kép színeinek szerkesztése

Ablakok A kép színeinek szerkesztése

  Ennek segítségével a képnél felhasznált összes szín pontosan beállítható. Így néz ki a színszerkesztő:

  A kép színeinek szerkesztése
  Gyorslista

  A kép színeit RGB, kétcsatornás RGB (sárga, ciánkék, lila) és HSV módban is lehet szerkeszteni. A csúszkák mozgatásával állítsa be a színeket (az előképen figyelve a hatást), vagy a csúszkák melletti plussz és mínusz gombokra kattintgatva (ilyenkor a színek kis lépésközzel változnak). Ha egyszerre szeretné az összes szín fényerejét megváltoztatni, használja a Fényesítés és Homályosítás gombokat a jobb oldalon.

  Ha vissza szeretné állítani az egyik szín eredeti értékét, kattintson a megfelelő csúszka melletti újratöltés gombra. Ha az összes szín eredeti értékét vissza szeretné állítani, kattintson az ablak jobb alsó sarkában található Visszavonás gombra.

  Ha sikerült beállítani a kívánt képszíneket, nyomja meg a Kész gombot, és az ablak tartalma azonnal az új beállításoknak megfelelően fog megjelenni.

#### Egyéni színek szerkesztése

Ablakok Egyéni szín szerkesztése

  Ennek segítségével a képnél felhasznált összes szín pontosan beállítható. Így néz ki a színszerkesztő:

  E menüpont választásakor a program elsőzör listát készít az aktuális képablakban felhasznált színekről, `Az összes színérték megkeresése...` párbeszédablakkal. Sok színt használó képeknél a művelet eltarthat egy darabig, legyen türelemmel. A művelet befejeződése után megjelenik a felhasznált színek palettája:

  Egyéni szín szerkesztése
  Gyorslista

  A képek színeit RGB és HSV módban lehet szerkeszteni, még a paletta nélküli highcolor és truecolor képeknél is. Válassza ki a módosítani kívánt színt, és írja be a komponensek értékét vagy mozgassa addig a csúszkákat, amíg a kép ablakában minden megfelelően meg nem jelenik. A csúszkáktól jobbra ill. balra látható gombokkal kis lépésekben lehet módosítani a színek értékeit.

  Ha vissza szeretne térni az eredeti színekhez, kattintson a visszavonási gombra az ablak bal alsó sarkában.

  Ha elvégezte a kép színeinek beállítását, nyomja meg a Kész gombot.

### Az Effektusok menü

Effektusok ...

  A &pixie; több mint 30 grafikus használatát teszi lehetővé. Legtöbbjük mind az egész képre, mind annak egy az egérrel kijelölt részére is alkalmazható.

  Az effektusokat megvalósító programkód bővítőmodulokban található, melyeket a program dinamikusan betölthet szükség esetén.

  Az a legjobb, ha kísérletezgetve tanulja meg a bővítőmodulok használatát: nyisson meg egy képet, válasszon ki egy effektust a menüből, és figyelje meg a hatást. Néhány modulnál az effektust különféle paraméterekkel szabályozni lehet. Pl. az Örvénylés effektust választva a következő párbeszédablak jelenik meg: `Adja meg az örvénylés szögét.` Próbáljon ki több értéket is, így lehet a hatást a legpontosabban megismerni.

### A Segítség menü

F1 Segítség Tartalom

  Elindítja a &kde; Segítség rendszert és rááll ennek a dokumentumnak az első oldalára.

Segítség Hibabejelentés...

  Megkönnyíti a programban talált hibák egységes ledokumentálását és a jelentés visszaküldését a fejlesztőknek.

Segítség A Pixie névjegye

  Megjeleníti a program verziószámát és a szerzők nevét.

Segítség A KDE névjegye

  Megjeleníti a &kde; verziószámát s néhány más jellemzőjét.

## A szerzők névsora és a licencegyezmény

&pixie;

Program copyright: Daniel M. DuLey (mosfet@kde.org), 2001.

Hozzájárultak még:

- &pixie; embléma: kris@animexx.de

Magyar fordítás: Szántó Tamás tszanto@mol.hu

&underFDL;

&underGPL;

## A program lefordítása és telepítése

### A program megszerzése

A Pixie a &kde; projekt (http://www.kde.org) része, az összes szükséges programkönyvtárral együtt megtalálható a kdegraphics nevű csomagban itt: ftp://ftp.kde.org/pub/kde/, a &kde; projekt központi FTP-kiszolgálóján.

### Követelmények

A &pixie; használatához a &kde; 2.1-es vagy annál újabb változata szükséges.

### A program lefordítása és telepítése

A program lefordításához és telepítéséhez az alábbi parancsokat kell kiadni a forrásprogramok alapkönyvtárában:

    % ./configure
    % make
    % make install

A &pixie; fordítási szkriptjei az `autoconf` és az `automake` segítségével készültek, külön beállítást nem igényelnek. A felmerült problémák leírását küldje el a megfelelő &kde; levelezőlistákra.