Lauri
Watts
Tamás
Szántó
Magyar fordítás

    tszanto@mol.hu

2001-07-22
2.20.00
KDE
KControl
alkalmazásindítási effektus
egérmutató
homokóra

# Alkalmazásindítási effektus

Egy valóban felhasználóbarát grafikus felület valamilyen formában mindig visszajelzést ad, ha a kiadott parancs végrehajtása elkezdődött. Ebben a modulban a programindítást jelző grafikus effektus módját lehet beállítani. Így azonnal észreveheti, ha nem sikerült pontosan rákattintani a program ikonjára.

A visszajelzés egy legismertebb módja az egérmutató alakjának megváltoztatása (pl. homokórává). Ennek engedélyezéséhez jelölje be A homokóra engedélyezése opciót.

Ennek hatására az egérmutató helyén más ikon jelenik meg, amíg a program elindítása be nem fejeződik. Meg lehet adni azt a maximális időtartamot, amíg az ikon látható maradhat (A visszajelzés maximális időtartama (másodpercben) számmezőben). Az alapértelmezés 15 másodperc.

Ha az alapértelmezett homokórát nem tartja eléggé figyelemfelkeltőnek, és még vizuálisabb emlékeztetést szeretne, akkor jelölje be Az egérmutató villogásának bekapcsolása opciót.

A &kde; egy másik visszajelzési formával is rendelkezik, mely az előbbitől függetlenül ki-be kapcsolható. Az alkalmazás indítása után megjelenik egy bejegyzés (gomb) a feladatlistában, az alkalmazás ikonja helyett azonban egy forgó &kde; fogaskerék jelenik meg, jelezve, hogy a program még folyamatban van. Ennek a lehetőségnek a bekapcsolásához jelölje be A feladatlistában látható visszajelzés bekapcsolása opciót, ilyenkor megadható az effektus maximális időtartama is A visszajelzés maximális időtartama (másodpercben) mezőben.

Nem minden alkalmazás hoz létre normál ablakot, és nem mindegyik kap bejegyzést a feladatlistában. Néhány alkalmazás a &kde; tálcába dokkolva indul el, sőt az is lehetséges, hogy az ablak egy másik virtuális munkaasztalon jelenik meg. A Vezérlőközpont->Feladatlista ablakban található beállításoktól függ, hogy ilyenkor a program kap-e bejegyzést a feladatlistában. A maximált várakozási idő biztosítja, hogy az effektus semmiképpen sem ragadhat be, de a visszajelzés mégis megtörténik.

## A szakasz szerzője

Ezt a szakaszt Lauri Watts (lauri@kde.org) készítette.